CELEX: E2010J0016
Language: mt
Date: 2011-09-12 00:00:00
Title: Sentenza tal-Qorti tat- 12 ta’ Settembru 2011 fil-Kawża E-16/10 – Philip Morris Norway AS vs l-Istat tan-Norveġja, irrappreżentat mill-Ministeru tas-Servizzi tas-saħħa u tal-kura (Moviment liberu tal-merkanzija – Projbizzjoni fuq il-wiri viżwali ta’ prodotti tat-tabakk – l-Artikoli 11 u 13 taż-ŻEE – Miżuri li jkollhom l-istess effett fuq ir-restrizzjonijiet kwantitattivi – Arranġamenti ta’ bejgħ – Protezzjoni tas-saħħa pubblika – Proporzjonalità)

27.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 291/14
            
         SENTENZA TAL-QORTI
   tat-12 ta’ Settembru 2011
   fil-Kawża E-16/10
   Philip Morris Norway AS vs l-Istat tan-Norveġja, irrappreżentat mill-Ministeru tas-Servizzi tas-saħħa u tal-kura
   (Moviment liberu tal-merkanzija – Projbizzjoni fuq il-wiri viżwali ta’ prodotti tat-tabakk – l-Artikoli 11 u 13 taż-ŻEE – Miżuri li jkollhom l-istess effett fuq ir-restrizzjonijiet kwantitattivi – Arranġamenti ta’ bejgħ – Protezzjoni tas-saħħa pubblika – Proporzjonalità)
   2012/C 291/05
   Fil-Kawża E-16/10 Philip Morris Norway AS vs l-Istat tan-Norveġja, irrappreżentat mill-Ministeru tas-Servizzi tas-Saħħa u tal-Kura – SARET TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja mill-Qorti Distrettwali ta’ Oslo (Oslo tingrett), dwar l-interpretazzjoni tal-Artikoli 11 u 13 tal-Ftehim dwar iż-Żona Ekonomika Ewropea (ŻEE), b' mod partikolari, jekk regola li tipprojbixxi l-wiri viżwali ta’ prodotti tat-tabakk fil-ħwienet tal-bejgħ bl-imnut, bħal dik stabbilita permezz tal-liġi Norveġiża, tikkostitwixxix restrizzjoni mhux skont il-liġi skont l-Artikolu 11 tal-Ftehim taż-ŻEE, u, jekk tali restrizzjoni tinstab li teżisti, liema kriterji huma deċiżivi sabiex ikun iddeterminat jekk l-imsemmija projbizzjoni fuq il-wiri hijiex proporzjonata skont il-finijiet tal-Artikolu 13 tal-Ftehim taż-ŻEE, il-Qorti magħmula minn Carl Baudenbacher, il-President, Thorgeir Örlygsson (Imħallef Relatur) u Per Christiansen, Imħallfin, tat sentenza fit-12 ta’ Settembru 2011, li d-dispożittiv tagħha hu kif ġej:
   
               (1)
            
            
               Il-projbizzjoni tal-wiri viżwali ta’ prodotti tat-tabakk, imposta mil-leġiżlazzjoni nazzjonali ta’ Stat taż-ŻEE, bħal dik inkwistjoni fil-kawża preżenti, tikkostitwixxi miżura li jkollha effett ekwivalenti għal restrizzjoni kwantitattiva fuq l-importazzjonijiet skont it-tifsira tal-Artikolu 11 taż-ŻEE jekk, fil-fatt, il-projbizzjoni taffettwa l-kummerċjalizzazzjoni ta’ prodotti importati minn Stati oħra taż-ŻEE sa grad akbar minn dak ta’ prodotti importati li kienu, sa ftit żmien ilu, prodotti fin-Norveġja.
            
         
               (2)
            
            
               Huwa d-dmir tal-qorti nazzjonali li tidentifika l-għanijiet li l-leġiżlazzjoni inkwistjoni għandha l-ħsieb li ssegwi u biex tiddeċiedi jekk l-objettiv tas-saħħa pubblika għat-tnaqqis tal-użu tat-tabakk mill-pubbliku inġenerali jistax jintlaħaq b’miżuri inqas restrittivi milli bil-projbizzjoni tal-wiri viżwali tal-prodotti tat-tabakk.